અજય દેવગનની આગામી ફિલ્મ ‘ઍક્શન જૅક્સન’માં ડિરેક્ટર પ્રભુ દેવાએ એક નવતર પ્રયોગ કર્યો છે. આ ફિલ્મમાં જ્યારે અજય દેવગન સ્વૉર્ડ ફાઇટિંગ સીન કરતો હશે કે સૉફિસ્ટિકેટેડ માર્શલ આર્ટ્સના સીન કરતો હશે ત્યારે એ સમયે ખાસ પ્રકારનું મ્યુઝિક વાગતું હશે. આવા તમામ સીન માટે ખાસ મ્યુઝિક કોરિયોગ્રાફ કરવામાં આવ્યું છે. બૉલીવુડની કોઈ પણ ફિલ્મમાં ખાસ ફાઇટ-સીન માટે મ્યુઝિક તૈયાર કરવામાં આવ્યું હોય એવો આ પહેલો પ્રયોગ છે. આ મ્યુઝિક હિમેશ રેશમિટ્યાએ તૈયાર કર્યું છે. આ મ્યુઝિક પ્રભુ દેવા અને અજય દેવગનને પણ એટલું જ ગમ્યું છે. એ વિશે બોલતાં પ્રભુ દેવાએ કહ્યું હતું કે ‘સામાન્ય રીતે ફિલ્મોમાં એક્શન-સીન માટેનું મ્યુઝિક ફિલ્મનું શૂટિંગ થટ્યા બાદ તૈયાર થાય છે પણ અમે એનાથી ઊલટું કર્યું હતું. અજય દેવગન મ્યુઝિકના બીટ્સ પર ફાઇટ સીન કરે છે એથી આ સીનમાં પણ એક પ્રકારની નોવેલ્ટી જોવા મળશે.’